Šokantna policijska represija protestanata u Fergusonu, Missouri,
nakon što je policajac ustrijelio Michaela Browna,
pokazala je kako napredna vojna oružja i oprema,
dizajnirana za bojišta, nalaze svoje mjesto
u policijskim upravama malih gradova SAD-a.
Iako se to puno teže primjećuje,
ista stvar se događa i s opremom za nadzor.
Nadzor masa u stilu NSA omogućuje
lokalnim policijskim uredima skupljanje velike količine
osjetljivih informacija o svakome od nas
na način kako to nikada prije nije bilo moguće.
Lokacijske informacije mogu biti vrlo osjetljive.
Ako vozite auto u SAD-u,
sustav može otkriti idete li psihoterapeutu,
prisustvujete li sastanku anonimnih alkoholičara,
idete li u crkvu ili ne idete.
A kada su te informacije o vama
ujedinjene s tim istim informacijama o drugima,
vlasti mogu dobiti detaljnu sliku
privatnih interakcija građana.
Ove informacije su nekada bile privatne.
Zahvaljujući modernoj tehnologiji,
vlasti znaju puno previše što se događa iza zatvorenih vrata.
Lokalni policijski uredi donose odluke što oni misle da ste vi
na temelju tih informacija.
Jedna od ključnih tehnologija masovnog lokacijskog praćenja
zvuči jako bezopasno. automatski čitač registacijskih tablica.
Ako ga niste vidjeli,
vjerojatno niste znali što tražite, jer su posvuda.
Nalaze se na cestama ili policijskim automobilima,
i čine snimke svakoga automobila
te pretvaraju slike tablice u tekst koji računalo može prepoznati,
kako bi ih se moglo usporediti s listom sumnjivih automobila
koji su možda sudjelovali u počinjenim zločinima.
Ali je češće, i s tendencijom rasta,
da lokalni policijski uredi čuvaju snimke ne samo
onih koji se traže zbog zločina,
nego i snimke svake snimljene registracije,
a rezultat toga je masovna količina podataka
o kretanjima Amerikanca.
Jeste li znali za to?
Kada je Mike Katz-Lacabe zatražio u lokalnom policijskom uredu
podatke koje je čitač registracijskih tablica snimio o njemu,
ovo je dobio:
osim datuma, vremena i lokacije,
policijski ured je posjedovao fotografije koje su prikazivale
kamo je išao, i često, s kime.
Druga fotografija odozgo je slika Mikea i njegove dvije kćeri
kako izlaze iz automobila na njihovom vlastitom prilazu.
Vlasti su u posjedu stotina fotografija kao što je ova
o svakodnevnom Mikeovom životu.
Ako vozite automobil u SAD-u,
kladim se da postoje fotografije
poput ovih, o vašem svakodnevnom životu.
Mike nije napravio nikakav zločin.
Zašto onda vladine organizacije čuvaju sve ove informacije?
Razlog tome je drastičan pad
troška pohrane podataka,
pa ih policija čuva
u slučaju da bi jednog dana mogli biti od koristi.
No, problem nije u tome što jedan policijski ured
skuplja te informacije neovisno,
čak ni što to radi više policijskih ureda.
Nego istovremeno, vlada
prikuplja sve te skupine podataka o pojednicima,
i objedinjuje ih u ogromnu bazu podataka
sa stotinu milijuna unesenih podataka,
koja pokazuju putovanja Amerikanaca.
Ovaj dokument Agencije za suzbijanje droge,
jedne od agencija čiji je to primarni interes,
jedan je od njih nekoliko koji dokazuju postojanje te baze podataka.
U međuvremenu, u New Yorku,
policajci su se s vozilima opremljenima čitačima registracijskih tablica,
vozili pored džamija kako bi otkrili tko su njihovi posjetitelji.
Upotrebe i zloupotrebe ove tehnologije ne događaju se samo u SAD-u.
U Ujedinjenom kraljevstvu policija je
80-godišnjeg John Kata stavila na listu tablica koje se prate,
nakon što je sudjelovao u desetak zakonitih političkih demonstracija,
tijekom kojih je sjedio na klupi i skicirao sudionike.
Čitači registracijskih tablica nisu jedina tehnologija masivnog lokacijskog
praćenja dostupna organima koji provode zakon.
Koristeći podatke koje prikupljaju telekomunikacijski tornjevi,
policijski organi mogu otkriti tko je koristio
jedan ili više toranja u određeno vrijeme,
tehnikom koja može otkriti
lokaciju desetina tisuća ili čak stotina tisuća ljudi.
Također, koristeći uređaj poznat kao "StingRay",
policijski organi mogu poslati signalne markere
kako bi identificirali mobilne telefone koji se nalaze u kući.
A ako ne znaju koju kuću trebaju "pretražiti",
znali su je primijeniti na čitavo susjedstvo.
Fergusonska policija posjeduje visoko tehnološku vojnu opremu i oružje,
jednako tako i policija SAD-a posjeduje visoko tehnološku opremu za nadzor.
Samo zato što ju ne vidite,
ne znači da ona ne postoji.
Pitanje je što bismo mi trebali učiniti u vezi toga?
Mislim da se ovdje radi o ozbiljnom ugrožavanju slobode građana.
Povijest je pokazala da kada policija posjeduje ogromne količine podataka,
koje dobiva praćenjem kretanja nevinih ljudi,
oni postaju pogodni za zloupotrebu, možda za ucjenu, možda za političku prednost,
a možda zbog voajerizma.
Srećom, nešto možemo poduzeti.
Lokalnim policijskim uredima mogu upravljati gradska vijeća,
koja mogu izglasati zakone koji će od policije zahtijevati
uništavanje podatka ljudi koji nisu osumnjičeni,
istodobno omogućujući napredak zakonite uporabe tih tehnologija.
Hvala vam.
(Pljesak)